**Protokoll fra programrådsmøte i program for idéhistorie**

**14. februar 2022 kl. 10.15­–11.00**

**Til stede:**

Mari Johanne Bordal Hertzenberg (adm. rep.)

Sofie Kristine Flydal (stud. rep.)

Petter Pryser (stud. rep.)

Christine Amadou (vit.ans.)

Ellen Marie Krefting (vit.ans.)

Unn Falkeid (vit.ans.)

Thor Inge Rørvik (vit.ans.)

Håkon Evju (vit.ans.)

Anne Helness (vit.ans., referent)

Joel Johansson (vit.ans., observatør)

Amadou ønsket velkommen og orienterte om arbeidet med å revidere IDE3090 bacheloroppgave i idéhistorie. Flydal og Pryser orienterte om fagutvalgets behandling av saken. Forslaget, med to alternativer, var sendt ut på forhånd.

Alternativ A: Status quo med justeringer. BA-oppgaven teller som i dag, 20 stp. Fellespensum og seminaraktivitet på 3090 styrkes, med to obligatoriske innlegg, ett knyttet dirkete til det generelle pensum på 2000-emnet som oppgaven skrives innenfor. Studentene velger oppgave i tilknytning til et av 2000-emnene som går det aktuelle semestret. I tillegg til de vanlige 2000-emnene settes det hvert vårsemester opp et nytt diakront tematisk emne som inviterer spesielt til BA-oppgaveskriving.

Alternativ B: Den felles BA-undervisningen styrkes også her, spesielt med vekt på teori og metode. Studentene velger fra en liste som den enkelte lærer setter opp over interessante temaer for BA-oppgaver. Lista justeres hvert semester avhengig av veiledningskapasitet og i tråd med lærernes forskningsprosjekter. Alternativene på lista kan være både helt spesifikke eller mer åpne.

Alternativ B 1: 20 stp. Har fordelen av å gi studentene mulighet til faglig fordypning og til å jobbe konsentrert med en relativt stor tekst, som i dag. Krever faste rammer på 3090-kurset, med fellespensum og obliger.

Alternativ B 2: 10 stp. Fordelen med en mindre variant av BA-oppgaven, er at studentene kan integrere et ekstra idéhistorisk 2000-emne i graden sin. Selv med 10 stp vil oppgaven være mer enn en semesteroppgave, siden den skal representere en viss grad av originalitet, enten i materiale, metode eller teoretisk tilnærming.

Programrådet diskuterte kort de ulike alternativene.

Programrådet vedtok alternativ A mot tre stemmer. Endringen trer i kraft f.o.m. vårsemesteret 2023. Vedtaket er i tråd med studentenes ønske og anbefaling.